open-index/open-wikipedia-markdown huggingface dataset:
கரையோரம்

**கரையோரம்** (*Karai Oram*) என தமிழிலும் **அலோன்** (*Alone*) என கன்னடத்திலும் வெளிவந்த இந்தியப் பன்மொழி அதிரடி திரைப்படமாகும். ஜே. கே. எஸ் இயக்கிய இப்படத்தில் நிகேசா படேல் முன்னணிப் பாத்திரத்தை ஏற்க, வசிஷ்டா, கணேஷ், இனியா ஆகியோர் பிற வேடங்களில் நடித்திருந்தனர். சிம்ரன்  விருந்தினர் பாத்திரத்தில் நடித்துள்ளார். படத்தின் கன்னடப் பதிப்பு  2015 நவம்பரில் வெளியிடப்பட்டது, அதே நேரத்தில் தமிழ்ப் பதிப்பு 2016 சனவரியில் வெளியிடப்பட்டது.

## நடிகர்கள்

* நிகேசா படேல் - பிரியா / ரியா இரட்டையர் 
*  இனியா - ரம்யா
*  வசிஷ்டா - ஜான்
* அருண் - அருணாக
* கணேஷ் பிரசாத்
* சிம்ரன் அவராகவே (விருந்தினர் தோற்றம்)

; கன்னடப் பதிப்பு

* புல்லட் பிரகாஷ்
* தப்லா நானி
* திலீப்
* அவினாஷ்
* மங்களூரு சுரேஷ்
* சாந்தம்மா

; தமிழ்ப் பதிப்பு

* எம். எசு. பாசுகர்
* மனோபாலா
* சிங்கம்புலி
* ராதாரவி
* முத்துக்காளை
* சிசர் மனோகர்

## தயாரிப்பு
இந்த படம் 2014 செப்டம்பரில் *அலோன்* என்ற பெயரிலான கன்னட திகில் படமாக அறிவிக்கப்பட்டது. ஆனால் பின்னர் அது ஒரு பன்மொழிப் படமாக உருவாக்கப்பட்டது. முக்கியக் கதாபாத்திரத்தில் நடிக்க நிகேஷா படேல் ஒப்பந்தமானார். காம்னா ஜெத்மலானி மற்றொரு பாத்திரத்தை ஏற்பதாக கருதப்பட்டார். பின்னர்  காம்னாவுக்கு பதிலாக  இரண்டாவது முன்னணிப் பெண் பாத்திரத்திற்கு இனியா தேர்ந்தெடுக்கப்பட்டார். வசிஸ்டா ஒரு முக்கியக் கதாபாத்திரத்தில் நடிப்பது தெரியவந்தது. எம். எசு. பாசுகர், சிங்கம்புலி ஆகியோரும் படத்தின் ஒரு பகுதியாக உள்ளனர்.

2015 ஏப்ரலில், சிம்ரன் ஒரு காவல் அதிகாரியாக படத்தில் நடிக்க ஒப்பந்தமானார். மேலும் அவர் படத்தில் விருந்தினராக தோன்றுவது தெரியவந்தது. சுனில் செட்டியும் சிபிஐ அதிகாரியாக  சிறப்புத் தோற்றத்தில் தோன்றுகிறார் எனப்பட்டது. ஆனால் பின்னர் அதிலிருந்து அவர் விலகினார். இப்படத்தை தயாரிக்கும் போது நிகேஷா படேல் மற்றும் இனியா ஆகியோர் இடையே பிளவு ஏற்பட்டது பற்றியும் தகவல்கள் வெளிவந்தன.

## வெளியீடு
படத்தின் கன்னட பதிப்பு, *அலோன்*, 2015 நவம்பரில் திரையரங்குகளில் வெளிவந்தது. அது கலவையான விமர்சனங்களைப் பெற்றது. இந்தியா கிளிட்ஸ்.காமின் ஒரு விமர்சகர் "முதல் பாதி சலிப்படையும் விதமாக இருந்தது" என்று குறிப்பிட்டார், "ஆனால் இரண்டாவது பாதியை இயக்குநர்  அற்புதமாக கையாண்டுள்ளார்". 2016  சனவரி முதல் நாளன்று அன்று வெளியான தமிழ் பதிப்பு கன்னட பதிப்பைப் போன்றே விமர்சனங்களைப் பெற்றது.

## மேற்கோள்கள்

## வெளி இணைப்புகள்

* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
அடிடா மேளம்

**அடிடா மேளம்** (*Adida Melam*)  என்பது ஒரு இந்திய தமிழ்  காதல் நகைச்சுவைத் திரைப்படமாகும்.  அன்பு ஸ்டாலின் இயக்கிய இப்படத்தில் புதுமுகம் அபய் கிருஷ்ணா மற்றும் அபிநயா ஆகியோர் நடித்துள்ளனர். படத்தின் பணிகள் 2012 ஆம் ஆண்டில் துவங்கியது என்றாலும், இந்த படம் தயாரிப்பு சிக்கல்களில் சிக்கியது, பின்னர் வெளியீட்டுக்கு முன்னர் 2016 ஆம் ஆண்டில் *மேள தாளாம்* என்ற பெயரானது  *அடிடா மேளம்* என  மாற்றப்பட்டது.

## நடிகர்கள்
* அபய் கிருஷ்ணா - சரவணன்
* அபிநயா - தேவகி 
* ஊர்வசி
* ஜெயப்பிரகாசு
* சுவாமிநாதன்
* மயில்சாமி
* சிசர் மனோகர்
* மிப்பு

## இசை
படத்திற்கு  அபிஷேக் லாரன்ஸ் இசை அமைத்தார். மேள தாளம் என தொடங்கும் படத்தின் முதல் பாடலை சிலம்பரசன் (சிம்பு) பாடினார்.

## குறிப்புகள்

## வெளி இணைப்புகள்

* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஒரு நொடியில்

**ஒரு நொடியில்** (*Oru Nodiyil*) என்பது   2016 ஆம் ஆண்டு வெளியான இந்திய தமிழ் திகில் நகைச்சுவை திரைப்படம் ஆகும். சவுத்ரி இயக்கிய  இப்படத்தில் புதுமுகம் மதன், சிருஷ்டி டங்கே, தபஸ்ரீ ஆகியோர் முக்கிய வேடங்களில் நடித்தனர். இப்படம் ஒரே நேரத்தில் தமிழிலும், தெலுங்கிலும் **பார்வதிபுரம்** என்ப பெயரில் படமாக்கப்பட்டது.

## நடிகர்கள்

* மதன் மதனாக
* சிருஷ்டி டங்கே சுருதியாக
* தபசிறீ ரூபாவாக
* குஷி சர்மா குஷி தேவியாக
* லீனா டேவிட் சானிக்கியா தேவியாக
* ஆனந்த் ராஜ் (நடிகர்) அண்ணாவாக
* சத்திய பிரகாஷ் தூமகேது வர்மன்
* சிசர் மனோகர் அசுத்தமான விருந்தினர் மாளிகை உரிமையாளராக
* தகுபோத்து ரமேஷ்	மதனின் நண்பனாக
* தன்ராஜ் (நடிகர்) மதனின் நண்பனாக
* டார்சான்
* மணிமலன்
* விஜயன்
* ஜீவா
* செல்வன் 
* ரகு
* பீட்டர்
* பிருத்துவி கே.டி.வி செய்தி அலைவரிசையின் தலைவர்
* அபூர்வ சிவா
* அல்லரி சுபாசிணி ரங்கநாயகி
* தகுபோத்து பாஸ்கர்		
* சலபதி ராவ் சிபிஐ அதிகாரி		
* நல்ல வேணு ச.ம.உ. உதவியாளர்
* மௌனம் ரவி
* திருஷ்டி பாண்டே

## தயாரிப்பு
ஐநூறு ஆண்டுகளுக்கும் மேலாக ஒரு கிராமத்தை தன் கட்டுப்பாட்டுக்குள் வைத்திருந்து, கிராமத்திற்குள் நுழையும் எவரையும் கொல்லும் ஒரு  ஆவி பற்றிய படம் இது. மதன், சிருஷ்டி டங்கே, தபஸ்ரீ, குஷி ஆகியோர் முக்கிய வேடங்களில் நடித்துள்ளர். முன்னணி நடிகர்களில்  டாங்கே தவிர அனைவரும் புதியவர்கள். கிராமத்தில் நிலவும் மர்மத்தை கண்டுபிடிக்க  முயற்சிக்கும் ஒரு தொலைக்காட்சி நிருபராக மதன் நடித்துள்ளார். கவர்ச்சி வேடத்திற்கு டாங்கே தேர்ந்தெடுக்கப்பட்டுள்ளார். இந்த படத்தில் முப்பரிமாண கிராபிக்ஸ் பெரிதும் பயன்படுத்துகிறது மேலும் இது இன்றைய காலத்தில் எடுக்கபட்ட ஒரு காதல் பரபரப்பூட்டும் படம் ஆகும்.  இந்த படம் குஜராத்தில் இருந்த இதேபோன்ற பண்டைய மர்ம நிகழ்வு பற்றியது. படம் மிகவும் தாமதத்திற்குப் பிறகு வெளியிடப்பட்டது.

## இசை
படத்தின் பாடல்களுக்கு ஷயக் பர்வீஸ் இசையமைத்துள்ளார்.

## குறிப்புகள்

## வெளி இணைப்புகள்

* 

பகுப்பு:CS1 Tamil-language sources (ta)
பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:2016 தெலுங்குத் திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
சுருதிமாலா துவாரா

**சுருதிமலா துவாரா** ( அசாமி: শ্ৰুতিমালা দুৱৰা) என்பவர் பன்மொழிப் புலமை எழுத்தாளர் ஆவார். இவர் இந்தியாவின் அசாமினைப் பூர்வீகமாகக் கொண்டவர். இவர் ஆங்கிலத்திலும் அசாமியிலும் எழுதுகிறார்.

## சுயசரிதை
*தி சன்செட் அண்ட் தெ ஸ்டோரிஸ்* (ஸ்பெக்ட்ரம், 1998), *வெயிட்டிங் ஃபார் தி லாஸ்ட் ப்ரீத்* (ஸ்பெக்ட்ரம், 1999), தி *ஜூலன் ஈவினிங்* (ஸ்பெக்ட்ரம், 2000) ஆகியவை இவர் ஆங்கிலத்தில் எழுதிய சிறுகதைத் தொகுப்புகள் ஆகும். *டிராவலிங் வித் ட்ரீம்ஸ்* (ஸ்பெக்ட்ரம், 2001), *மாயாஸ் பார்ட்டி* (பிஆர் பப்ளிஷிங் கார்ப், 2003) *அண்ட் ஆஷஸ் இன் தி சீஸ்* (பிஆர் பப் கார்ப், 2003) ஆகியவை இவரது ஆங்கில பதினங்கள் ஆகும். *மான் கஹனாத்* (1997)  என்பது இவரது அசாமிய சிறுகதைத் தொகுப்பு ஆகும். *சாதுகதர் தேஷ்* (1995), *சாதுகதர் பாகிச்சா* (1996), *சாதுகதர் துபுலா* (1996) ஆகிய இவரது குழந்தைகளுக்கான நூல்கள் 1990-98 க்கு இடையில் **வெளியிடப்பட்ட சிறந்த இந்திய குழந்தைகள் இலக்கியங்களில்** ஒன்றாக தேசிய புத்தக அறக்கட்டளையால்  தேர்ந்தெடுக்கப்பட்டது.

இவர் டைம்ஸ் ஆஃப் இந்தியா, தி இந்து மற்றும் தி அசாம் ட்ரிப்யூன் ஆகிய செய்திதாளகளுக்கும் எழுதியுள்ளார்.

டாக்டர் சுருதிமலா துவாரா ஒரு எழுத்தாளர், கல்வியாளர் மற்றும் ஊடக நபர்.

ஏப்ரல் 2015 இல் அரிமா சங்கத்தினால் அவருக்கு "நரி சக்தி விருது" மற்றும் 2016 ஆம் ஆண்டில் இவருக்கு சர்வதேச மனித உரிமைகள் ஆணையம்"ஆண்டின் சிறந்த பெண்" விருது வழங்கியது.

இவர் கவுகாத்தியில் உள்ள ஹேண்டிக் பெண்கள் கல்லூரியில் ஆங்கிலத் துறையில் இணை பேராசிரியராக உள்ளார்.

## நூலியல்
**புதினங்கள்**

* *மாயாஸ் பார்ட்டி* (பி.ஆர். பப்ளிஷிங் கார்ப், 2003)
* *ஆஷஸ் இன் தி சீஸ்* (பிஆர் பப் கார்ப், 2003)
* *டிராவலிங் வித் ட்ரீம்ஸ்* (ஸ்பெக்ட்ரம், 2001)

**சிறுகதைத் தொகுப்புகள்**

* *தி ஜூலன் ஈவ்னிங்* (ஸ்பெக்ட்ரம், 2000)
* *வெயிட்டிங் ஃபார் தெ லாஸ்ட் பிரீத்*(ஸ்பெக்ட்ரம், 1999),
* *தி சன்செட் அண்ட் அதர் ஸ்டோரிஸ்* (ஸ்பெக்ட்ரம், 1998),

**குழந்தைகள் புத்தகங்கள்**

* *சாதுகதர் பாகிச்சா* (1996),
* *சாதுகதர் துபுலா* (1996)
* *சாதுகதர் தேஷ்* (1995),

## சான்றுகள்

பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:அசாமிய எழுத்தாளர்கள்
சாலிகா அபிது உசேன்

**சாலிகா அபிது உசேன்** (Saliha Abid Hussain1 913 - 1988) இந்திய எழுத்தாளர் ஆவார். இவர் உருது இலக்கியங்களை எழுதியுள்ளார். நவீன உருது புதின எழுத்தாளர்களில் ஒருவராக அறியப்படுகிறார். மேலும், இவர் குழந்தைகள் இலக்கியத்தின் முக்கிய எழுத்தாளர்களில் ஒருவராகவும் அறியப்படுகிறார். *அஸ்ரா*, *ரேக்தா*, *யத்கராய் ஹலி*  *பாத் சீட்*  மற்றும் *ஜேன் வாலோன் கி யாத் அதி ஹை* போன்ற படைப்புகளின் ஆசிரியர் ஆவார். 1983 ஆம் ஆண்டில் இந்திய அரசு இவருக்கு இந்தியாவின் நான்காவது உயரிய குடிமை விருதான பத்மசிறீ விருது வழங்கி கௌரவித்தது. இவரது வாழ்க்கை வரலாரு *சாலிகா அபித் உசேன்* என்ற பெயரில் ஆவணப்படுத்தப்பட்டுள்ளது  இதனை சுக்ரா மெஹ்தி என்பவர் எழுதி 1993ஆம் ஆண்டில் வெளியானது. 
## சான்றுகள்

பகுப்பு:1913 பிறப்புகள்
பகுப்பு:1988 இறப்புகள்
பகுப்பு:இந்திய முஸ்லிம்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பித்யுத் பிரபா தேவி

**பித்யுத் பிரபா தேவி** (Bidyut Prabha Devi 12 ஜூலை 1926 - 28 ஜனவரி 1977) இந்தியாவைச் சேர்ந்த ஒடியா கவிஞர் ஆவார். ஒடியா இலக்கியத்தில் சிறந்த பெண் கவிஞர்களில் ஒருவராக இவர் அறியப்படுகிறார்.

## சுயசரிதை
பித்யுத் பிரபா 1926 ஜூலை 12 ஆம் தேதி கட்டாக் மாவட்டத்தில் ஜின்காடி என்ற சிறிய கிராமத்தில்  பிறந்தார். எழுத்தாளரும் தொகுப்பாளருமான நிமய் சரண் தாஸ் மற்றும் ரேகா தேவியின் இரண்டாவது மகள் இவர் ஆவார். இவரின் பெற்றோர், ஒரு பாரம்பரியவாதிகள் மற்றும் பழமைவாதிகள் என்பதால், கட்டாக் நகரத்தின் பம்பிசாஹியில் வசித்து வந்தனர். பித்யுத் பிரபாவுக்கு ஒரு சகோதரரும் இரண்டு சகோதரிகளும் இருந்தனர்; அவரது தங்கை புன்யா பிரபா தேவியும் ஒரு எழுத்தாளர் ஆவார்.

இவர் தனது தந்தை நிமய் சரண் தாஸின் உந்துதலால் கவிதைகள் எழுதத் தொடங்கினார். இவரது குழந்தை பருவத்தில், அவர் பல பரவலாக அறியப்பெற்ற  ஒடியா கவிஞர்களுடன் பழகும் வாய்ப்பினைப் பெற்றார்.

ஜூலை 4, 1949 இல், இவர் ஒரிசா செயலகத்தில் பணியாற்றும் பஞ்சனன் மொஹந்தியை மணந்தார்.

## படைப்புகள்
பித்யுத் பிரபா 1940 முதல் கவிதைகள் எழுதத் தொடங்கினார். இவரது கவிதைகள் இலக்கிய இதழ்களில் வெளியிடப்பட்டன, இவரின் மூத்த சகோதரி பசாந்தியுடன் இணைந்து சில கவிதைகள் எழுதியிருந்தார். இவர் தனது முதல் கவிதைத் தொகுப்பான *சபிதாவை* 1944 இல் வெளியிட்டார், இது பெரும்பாலும் ஒரிசாவின் பெருமைகளைப் போற்றும் தேசபக்தியினை கருவாகக் கொண்டிருந்தது.

### கவிதைத் தொகுப்பு

* *சபிதா* (1947)
* *உத்கல் சரஸ்வதா பிரதிவா* (1947)
* *கனகஞ்சலி* (1948)
* *மரிச்சிகா* (1948)
* *பிஹயாசி* (1949)
* *பண்டெனிகா* (1950)
* *ஸ்வப்னதீப்* (1951)
* *ஜாரா சியுலி* (1957)
* *ஜஹாகு ஜீ* (1957)

## அங்கீகாரம்
1950 ஆம் ஆண்டில், பித்யுத் பிரபாவின் *உட்கல் சரஸ்வதா* என்ற நூல் உயர்நிலைப் பள்ளி மாணவர்களுக்கு உத்கல் பல்கலைக்கழகத்தால் கவிதை நூலாக பரிந்துரைக்கப்பட்டது. பித்யுத் தேவி ஒடியா இலக்கியத்தின் முக்கிய பெண் கவிஞர்களில் ஒருவராக அங்கீகரிக்கப்படுகிறார். அவரது கவிதைத் தொகுப்பு *பித்யுத்பிரப சஞ்சாயனா* 1962 இல் ஒடிசா சாகித்ய அகாதமி விருதை வென்றது

## சான்றுகள்

*

பகுப்பு:இந்தியப் பெண் எழுத்தாளர்கள்
பகுப்பு:ஒடிசா நபர்கள்
பகுப்பு:1926 பிறப்புகள்
பகுப்பு:ஒடியா மொழி பெண் எழுத்தாளர்கள்
டேவிட் மலான்

**டேவிட் ஜோகன்னசு மலான்** (*Dawid Johannes Malan*;  ; பிறப்பு: செப்டம்பர் 3, 1987) இங்கிலாந்து துடுப்பாட்ட அணி வீரர் ஆவார். இவர் இடது கை மட்டையாளரும், இடதுகை நேர்ச்சுழல் பந்துவீச்சாளரும் ஆவார். இவர் 2020 திசம்பர் 1 அன்றைய கணக்கின்படி பன்னாட்டுத் துடுப்பாட்ட அவையின் சிறந்த பன்னாட்டு இருபது20 மட்டையாளர்களுக்கான தரவரிசையில் 915 புள்ளிகள் பெற்று முதலிடம் பெற்றார். இதுவரை பெற்ற புள்ளிகளில் இதுவே அதிகபட்ச புள்ளியாகும். தனது 7ஆம் வயதில் இவரது குடும்பம் தென்னாப்பிரிக்காவிற்கு குடிபெயர்ந்தது. அங்கு இவர் *பார்ல் பாய்ஸ் உயர்நிலைப் பள்ளியில்* கல்வி பயின்றார்.

## உள்ளூர் போட்டிகள்
இடது கை மட்டையாளரான மலான் பகுதிநேர நேர்ச்சுழல் பந்துவீச்சாளராகவும் உள்ளார். துவக்கத்தில் போலந்து அணிக்காக விளையாடினார். 2006 ஆம் ஆண்டில் எம்சிசி இளையோர் அணிக்காக விளையாடின் ஆர். ஜூலை 7, 2006 இல் மிடில்செக்ஸ் துடுப்பாட்ட அணியில் சேர்ந்தார். ஓவல் மைதானத்தில் சர்ரே அணிக்கு எதிரான இருபது20 போட்டியில் அறிமுகமானார். இவரின் தந்தை மேற்கு மாகாண அணிக்காகவும் , இவரது சகோதரர் சார்ல் லோபரோ எம்சிசியு அணிக்காகவும் விளையாடினர்.

## சர்வதேச போட்டிகள்
ஜூன் 2017 இல் தென்னப்பிரிக்கத் துடுப்பாட்ட அணிக்கு எதிரான பன்னாட்டு இருபது20 துடுப்பாட்டத் தொடருக்கான இங்கிலாந்துத் துடுப்பாட்ட அணியில் இவர் அறிமுகமானார். சூன் 25, 2017இல் நடைபெற்ற தனது முதல் போட்டியில் 75 ஓட்டங்கள் எடுத்து அணியின் வெற்றிக்கு உதவினார். அந்தப் போட்டியில் ஆட்ட நாயகன் விருதினையும் பெற்றார். அதே அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். அந்தப் போட்டியின் முதல் ஆட்டப் பகுதியில் 1 ஓட்டமும் இரண்டாவது ஆட்டப் பகுதியில் 10 ஓட்டங்களையும் எடுத்தார்.  மேற்கிந்தியத் தீவுகள் துடுப்பாட்ட அணிக்கு எதிரான முதல் பகல்-இரவுத் தேர்வுத் துடுப்பாட்டப் போட்டியில் தனது முதல் ஐம்பது ஓட்டங்களைப் பதிவு செய்து அணியின் வெற்றிக்கு உதவினார்.

## இந்தியன் பிரீமியர் லீக்
2021 இந்தியன் பிரீமியர் லீக் ஏலத்தில் கிங்ஸ் லெவன் பஞ்சாப் அணி இவரை ஏலத்தில் எடுத்தது.

## சான்றுகள்

## வெளி இணைப்புகள்
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
காண்டவ வனம்

**காண்டவக் காடு** ( **காண்டவ வனா**, சமஸ்கிருதம் : खाण्डव, IAST   ) அல்லது **காண்டவபிரஸ்தா** (    ; IAST   ) என்பது மகாபாரத காவியத்தில் குறிப்பிடப்பட்ட ஒரு பழங்கால காடு ஆகும்.  இது நவீன கால தில்லி பிரதேசத்தில் யமுனை ஆற்றின்  மேற்கே அமைந்துள்ளது. தங்கள் தலைநகரான இந்திரபிரஸ்தத்தைக் கட்ட பாண்டவர் இந்த காட்டை அழித்தனர். இந்த காட்டில் முன்பு  நாக பழங்குடியினர் தட்சகன் என்ற மன்னின் தலைமையில் வசித்து வந்தனர்.  அர்ஜுனனும் கிருஷ்ணனும் தீயினால் இந்த காட்டை அழித்தனர். இதனால் இந்த காட்டில் வசித்தவர்கள் இடம்பெயர்ந்தனர். இந்திரப்பிரஸ்தம் மற்றும் அத்தினாபுரத்திலிருந்து ஆட்சி செய்த  குரு மன்னர்களிடம் நாக தட்சர்களின் பகைமைக்கு இதுவே மூல காரணமாக ஆனது. 

அக்னி தேவன் தனது பசியைப் தீர்த்துக் கொள்ள காட்டை எரிக்க விரும்பினார் என்று கூறப்படுகிறது. அவரது பசியைப் போக்கும் வேறு எதுவும் இல்லை. ஆனால் ஒவ்வொரு முறையும், அவர் அங்கு தீமூட்டும்போதும், இந்திரன் மழை பெய்வித்தார். இதனால்  தீ அணைக்கப்பட்டது. எனவே மாறுவேடத்தில், அக்னி தேவன் கிருஷ்ணானனையும் அர்ஜுணனையும் அணுகி உதவி கேட்டார். காண்டவ வனத்தை பாதுகாக்கும் தெய்வம் ( தேவர் ) இந்திரன் என்று மகாபாரதம் கூறுகிறது, அதனால்தான் இப்பகுதி இந்திரப்பிரஸ்தம் என்று அழைக்கப்பட்டது.  காட்டை எரிக்கும்போது, இந்திரன் அர்ஜுனனைத் தன் வச்ராயுதத்தால் தாக்கி காயப்படுத்தினார்.  ஆனால் அர்ஜுனன்  அந்த கடும் போரில் அனைத்து தேவர்களையும், கந்தர்வர்களையும், பேய்களையும் தோற்கடித்து முழு காட்டையும் எரித்தான்.  அரியானாவின் கார்கோடாவில் உள்ள சபதேஸ்வர் மகாதேவர் கோயில் காண்டவ வனத்தின் ஒரு பகுதி ஆகும்.   

அரியானா மாநிலத்தின் சோனிபத் மாவட்டத்தின் கார்கோடா வட்டத்தில் உள்ள காண்டா கிராமத்திற்கு காண்டவா வனம் என்று பெயரிடப்பட்டது. 

## மேலும் காண்க

* ஜனபதங்கள்
* மகாஜனபதம்
* வேதகாலம்
* சாம்பல் வண்ண ஓவியம் தீட்டப்பட்ட மட்பாண்டப் பண்பாடு

## குறிப்புகள்
 
பகுப்பு:இந்து தொன்மவியல் இடங்கள்
பகுப்பு:மகாபாரதம்
ஜூடி கிரேர்

**ஜூடித் தெரேஸ் எவன்ஸ் ** () (பிறப்பு:சூலை 20, 1975) என்பவர் அமெரிக்க நாட்டு நடிகை, நகைச்சுவையாளர் மற்றும் இயக்குநர் ஆவார். இவர் பெரும்பாலும் ஒரு குணச்சித்திர நடிகை என்று அழைக்கப்படுகிறார் மற்றும் வாட் வுமேன் வாண்ட் (2000), 13 கோயிங் ஒன் 30 (2004), 27 ட்ரெஸ்ஸஸ் (2008), லவ் & அதர் ட்ரக்ஸ் (2010), டோன் ஒப் த பிளனட் ஒப் தி ஏப்ஸ் (2014), ஜுராசிக் வேர்ல்ட் (2015) போன்ற பல வகையான படங்களில் தோன்றியுள்ளார்.

2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'மேகி லாங்' என்ற கதாபாத்திரத்தில் நடித்துள்ளார்.

கிரேர் தொலைக்காட்சியில் 'ஆர்ச்சர்' (2009-தற்போது வரை) என்ற நகைச்சுவை இயங்குபடத் தொடரில் செரில் டன்ட் என்ற குரல் பாத்திரத்தில் மிகவும் பிரபலமானவர். அதைத் தொடர்ந்து அர்ரெஸ்ட்ஸ் டெவெலப்மென்ட் (2003–2018), டூ அண்டு எ ஹாஃப் மென் (2007–2015), மெரிட் (2014–2015), மற்றும் கிடிங் (2018–2020) ஆகிய நகைச்சுவைத் தொடர்களிலும் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:அமெரிக்க நாடக நடிகைகள்
பகுப்பு:மீநாயகன் திரைப்பட நடிகர்கள்
டேவிட் தஸ்ட்மால்ச்சியன்

**டேவிட் தஸ்ட்மால்ச்சியன்** () (பிறப்பு:சூலை 21, 1977) என்பவர் அமெரிக்க நாட்டு நடிகர் ஆவார். இவர் 2005 ஆம் ஆண்டு முதல் த டார்க் நைட் (2008), அனிமேல்ஸ் (2014), கிரோனிக் (2015) போன்ற பல திரைப்படங்களிலும் மற்றும் ஈ.ஆர் (2008), ரெப்ரிஸல் (2019) போன்ற பல தொலைக்காட்சி தொடர்களிலும் நடித்துள்ளார். 2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'கர்ட்' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க நாடக நடிகர்கள்
சினிமா எக்ஸ்பிரஸ்

***சினிமா எக்ஸ்பிரஸ்*** என்பது தமிழ்நாடு, சென்னையில் இருந்து மாதமிருமுறை வெளிவந்த தமிழ்ப் பொழுதுபோக்கு இதழாகும். இவ்விதழை *[[தினமணி]]*, *[[கன்னடப் பிரபா]]* போன்ற பிரபல பத்திரிகைகளை வெளியிடும் தி நியூ இந்தியன் எக்சுபிரசு குழுமம் வெளியிட்டு வந்தது. *சினிமா எக்ஸ்பிரஸ்* இதழ் ஆண்டுதோறும் தமிழ்த் திரைத்துறையில் பங்களிக்கும் சிறந்த கலைஞர்களுக்கு தேசிய விருதுகளுக்கு ஒப்பான வகையில் "சினிமா எக்ஸ்பிரஸ் விருதுகளை" வழங்கிக் கௌரவித்தது. 1980 சனவரில் இருந்து வெளியான இவ்விதழ் 2016 பெப்ரவரி 16 இதழுடன் அச்சுப் பிரதி வெளியிடுவதை நிறுத்திக் கொண்டது.

## வரலாறு
*சினிமா எக்ஸ்பிரசு* தனது முதலாவது இதழை 1980 சனவரி 10 இல் வெளியிட்டது. முதலாவது இதழை அன்றைய தமிழக முதல்வர் எம். ஜி. இராமச்சந்திரன் வெளியிட்டார். இதன் முதலாவது ஆசிரியராக இராமமூர்த்தி பணியாற்றினார். இதன் ஆரம்ப விலை ரூ. 1.50 ஆக இருந்தது. இதன் கடைசி இதழ் 2016 பெப்ரவரி 16 இல் வெளிவந்தது. அப்போது அதன் விலை ரூ. 15.00 ஆகும். இதன் பின்னர் இதே பெயரில் இணைய வழியில் இந்தியன் எக்சுபிரசு குழுமத்தினர் வெளியிட்டு வருகின்றனர்.

## விருதுகள்
சினிமா எக்ஸ்பிரஸ் விருதுகள் 1981 முதல் ஆண்டுதோறும் “சிறந்த திரைப்படம்”, “சிறந்த கதாசிரியர்”, “சிறந்த நடிக, நடிகையர்”, சிறந்த இயக்குநர்” போன்ற விருதுகளை தமிழ், மலையாளம், கன்னடம், தெலுங்கு ஆகிய மொழிகளுக்கு வழங்கி வந்தது.

## மேற்கோள்கள்

## வெளி இணைப்புகள்
*''சினிமா எக்ஸ்பிரஸ்'' இணையதளம்
*Epaper 

பகுப்பு:சென்னையில் ஊடகங்கள்
பகுப்பு:தமிழ் இதழ்கள்
பகுப்பு:திரைப்படத் தமிழ் இதழ்கள்
டி. எம். ஜெயமுருகன்

**டி.எம். ஜெயமுருகன்** (*T. M. Jayamurugan*, இறப்பு: 18 சனவரி 2025) ஓர் இந்தியத் திரைப்பட இயக்குநரும் தயாரிப்பாளருமாவார். இவர் தமிழ் மொழித் திரைப்படங்களை இயக்கியுள்ளார். ரோஜா மலரே (1997) என்ற திரைப்படம் மூலம் புகழ் பெற்றார். மேலும் அடடா என்ன அழகு (2009), தீ இவன் (2023) ஆகிய நாடகங்கள் உட்பட திரைப்படங்களைத் தயாரித்துள்ளார்.

## தொழில்
ஜெயமுருகன் தனது தயாரிப்பு நிறுவனமான மனிதன் சினி ஆர்ட்சு நிறுவனம் சார்பாக சிந்து பாத் (1995) படத்தை தயாரித்து தயாரிப்பாளராக தமிழ்த் திரையுலகில் முதலில் நுழைந்தார். முரளி, அருண் பாண்டியன், ஆனந்த் பாபு ஆகியோர் முக்கிய வேடங்களில் நடித்த ரோஜா மலரே (1997) என்ற காதல் நாடகத் திரைப்படத்தில் ஜெயமுருகன் இயக்குநராக அறிமுகமானார். படம் வெளியாவதற்கு  முன்பே, செயின்ட் மேரிசு தீவுகளில் படப்பிடிப்பிற்காக படம் கவனத்தை ஈர்த்தது. திரைப்படம் வெளியானதும், திரைப்பட விமர்சகர்களிடமிருந்து கலவையான விமர்சனங்களைப் பெற்றது. 1990 ஆம் ஆண்டுகளின் பிற்பகுதியில், இவர் லிவிங்சுடன், உதயா, விந்தியா ஆகியோருடன் பூங்குயிலே என்ற படத்தைத் தயாரித்தார். அது பல அட்டவணைகளுக்குப் பிறகு கிடப்பில் போடப்பட்டது.

## திரைப்படவியல்

## மேற்கோள்கள்

## வெளி இணைப்புகள்
*

பகுப்பு:2025 இறப்புகள் 
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
நிக்கோலசு அயில்வர்ட் விகோர்சு

[thumb| ஓவியம், கேன்வாஸில் எண்ணெய், [தூக்கான்|வைகோர்ஸ் எழுதிய டக்கன், 1831]]
**நிக்கோலசு அயில்வர்ட் விகோர்சு** (Nicholas Aylward Vigors)(1785 - 26 அக்டோபர் 1840) என்பார் அயர்லாந்து நாட்டு விலங்கியல் மற்றும் அரசியல்வாதி ஆவார். இவர் 19ஆம் நூற்றாண்டில் பிரபலமாக இருந்த குயினேரியன் முறையில் பறவைகளை வகைப்படுத்தினார்.

## ஆரம்ப கால வாழ்க்கை
விகோர்ஸ் கவுண்டி கார்லோவின் ஓல்ட் லேலினில் பிறந்தார். ஆக்ஸ்போர்டின் டிரினிட்டி கல்லூரியில் படித்தார். 1809 முதல் 1811 வரை தீபகற்பப் போரின்போது இராணுவத்தில் பணியாற்றினார். பின்னர் ஆக்ஸ்போர்டுக்குத் திரும்பி, 1815 இல் பட்டம் பெற்றார். இங்கு இவர் பேரறிஞராகப் பயிற்சி பெற்று 1832இல் குடிமையியல் சட்டத்தில் முனைவர் பட்டம் பெற்றார்.

## விலங்கியல்
thumb|220x220px| 1825ஆம் ஆண்டில் பெவிக்கின் ''பிரித்தானிய'' பறவைகளிடமிருந்து, "சபினின் ஸ்னைப்"
விகோர்சு 1826இல் லண்டனின் விலங்கியல் சங்கத்தின் இணை நிறுவனராகவும், 1833 வரை அதன் செயலாளராகவும் இருந்தார். 1833ல் இலண்டனின் ராயல் பூச்சியியல் சங்கமாக மாறியது. இவர் லின்னேயன் சமூகத்திலும் அரச கழகத்தில் உறுப்பினராகவும் இருந்தார். இவர் 40 கட்டுரைகளை எழுதியுள்ளார். இவற்றில் முக்கியமான ஆய்வுகள் பறவையியல் குறித்தன. இவர் 110 வகையான பறவைகளை விவரித்துள்ளார். இது வரலாற்று ரீதியாக முதல் 30 பறவை ஆசிரியர்களில் ஒருவராக இவரைப் பட்டியலிட போதுமானது. ஜான் கோல்ட்டின் *ஒரு நூற்றாண்டு இமயமலை மலை பறவைகள்* (1830-32) என்ற நூலிற்குப் பங்களிப்புச் செய்துள்ளார்.

இவர் விவரித்த ஒரு பறவை "சபினின் ஸ்னைப்" என்பதாகும். இது 1895ல் பாரெட்-ஹேமில்டன் என்பவரால் ஒரு பொதுவான பறவையாகக் கருதப்பட்டது மேலும் 1926ஆம் ஆண்டு மெயினெர்ட்ஷாசென் ஆனால் 1945ல் வில்சன் ஸ்னைப் எனக்கருதப்பட்டது. தாமஸ் பெவிக் எழுதிய *இங்கிலாந்து பறவைகளின்* *[[வரலாறு]]* பதிப்பில் வீகர்ஸ் முக்கிய பங்காற்றினார்.

## அரசியல்
விகோர்ஸ் 1828இல் தனது தந்தையின் தொகுதியில் வெற்றி பெற்றார். இவர் 1832 முதல் 1835 வரை கார்லோவின் பெருநகரத்திற்குப் நாடாளுமன்ற உறுப்பினராக இருந்தார். இவர் 1835 இல் கவுண்டி கார்லோ தொகுதியைப் பிரதிநிதித்துவப்படுத்தினார். கன்சர்வேடிவ் கட்சி நாடாளுமன்ற உறுப்பினர்கள் முதலில் 1835 ஐக்கிய இராச்சியம் பொதுத் தேர்தலில் திரும்பிய பின்னர் ஜூன் மாதம் நடந்த ஒரு இடைத்தேர்தலில் விகோர்ஸ் தேர்ந்தெடுக்கப்பட்டார். ஆகஸ்ட் 19, 1835 இல், இரண்டு உறுப்பினர் மாவட்டத் தொகுதியில் விகோர்ஸ் மற்றும் அவரது துணையானவர், தேர்வு செய்யப்படவில்லை. முன்னர் தேர்வு செய்யப்படாத அதே இரண்டு கன்சர்வேடிவ்களுக்கும் இடங்கள் வழங்கப்பட்டன. இவர்களில் ஒருவரின் மரணத்தின் பின்னர், விகோர்ஸ் 1837 இல் நடந்த இடைத்தேர்தலில் வெற்றி பெற்றார். மேலும் இவர் இறக்கும் வரை அந்த இடத்தை தக்க வைத்துக் கொண்டார்.
thumb|லெயிலின்பிரிட்ஜில் உள்ள விகோர்ஸுக்கு பிளேக்குகள்

## மேற்கோள்கள்

## வெளி இணைப்புகள்
*
* கலை யுகே: விகோர்ஸ் எழுதிய டூகன்

பகுப்பு:1785 பிறப்புகள்
பகுப்பு:1840 இறப்புகள்
பகுப்பு:பறவையியலாளர்கள்
பகுப்பு:பிரித்தானிய விலங்கியலாளர்கள்
பகுப்பு:அயர்லாந்து விலங்கியலாளர்கள்
பகுப்பு:பிரித்தானிய அரசியல்வாதிகள்
திருமகன் ஈவெரா

**திருமகன் ஈவெரா** (*Thirumagan EVR*; 1977 – 4 சனவரி 2023) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் தமிழக காங்கிரஸ் கட்சியின்  மாநிலப் பொதுச் செயலாளராக இருந்தார்.

## வாழ்க்கைக் குறிப்பு
இவர் கோபிச்செட்டிப்பாளையத்தில் ஈ. வெ. கி. ச. இளங்கோவன் - வரலட்சுமி இணையரின் மகனாகப் பிறந்தார். இவரது இயற்பெயர் ராம். இவர் பெரியார் ஈ. வெ. ராமசாமியின் அண்ணன் ஈ. வெ. கிருஷ்ணசாமியின் கொள்ளுப்பேரனும் அவர் மகன் ஈ. வி. கே. சம்பத்தின் பேரனும் ஆவார். திருமகன் ஈவெராக்கு சஞ்சய் என்ற அண்ணன் ஒருவர் இருக்கிறார்.

## அரசியல் வாழ்க்கை
தமிழக காங்கிரஸ் கட்சியின்  மாநிலப் பொதுச் செயலாளராக இருந்தார். இதற்கு முன்பு 2015 ஆம் ஆண்டு முதல் தமிழ்நாடு காங்கிரஸ் கட்சியின் தகவல் தொழில்நுட்பம் மற்றும் சமூக ஊடகத் துறையின் தலைவராக இருந்துள்ளார். 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் ஈரோடு கிழக்கு சட்டமன்றத் தொகுதியிலிருந்து, இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார்.

## இறப்பு
திருமகன் ஈவெரா உடல்நலக் குறைவால் ஈரோட்டில் உள்ள மருத்துவமனையில் சிகிச்சைப் பெற்று வந்தநிலையில் 2023 சனவரி 4 அன்று காலமானார்.

## மேற்கோள்கள்

பகுப்பு:1977 பிறப்புகள்
பகுப்பு:2023 இறப்புகள்
பகுப்பு:ஈரோடு மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
திக்கவரப்பு பட்டாபிராம ரெட்டி

**திக்கவரப்பு பட்டாபிராம ரெட்டி** (Tikkavarapu Pattabhirama Reddy) (19 பிப்ரவரி 1919 - 6 மே 2006) இந்தியத் திரைப்பட திரைக்கதை ஆசிரியரும், தயாரிப்பாளரும், இயக்குநரும், சமூக ஆர்வலரும், கவிஞரும் ஆவார். இவர் முக்கியமாக தெலுங்குத் திரைப்படத்துறையிலும், கன்னடத் திரைப்படத்துறையிலும் பணியாற்றினார்.

ரெட்டி தனது படைப்புகளுக்காக நான்கு தேசிய திரைப்பட விருதுகளைப் பெற்றுள்ளார். 1972ஆம் ஆண்டில் உ. இரா. அனந்தமூர்த்தி எழுதிய 'சம்ஸ்காரா' என்ற புதினத்தை அடிப்படியாகக் கொண்டு சம்ஸ்காரா என்ற கன்னடப் படத்தைத் தயாரித்து இயக்கியுள்ளார், இது லோகார்னோ சர்வதேச திரைப்பட விழாவில் சிறந்த திரைப்படம் மற்றும் வெண்கல சிறுத்தைக்கான சிறந்த திரைப்படத்திற்கான தேசிய திரைப்பட விருது ஆகியவற்றைப் பெற்றது.  மக்கள் குடிசார் உரிமைக் கழகத்தின் நிறுவனர் உறுப்பினராகவும், நெருக்கடி நிலை எதிர்ப்பு இயக்கம், மனித உரிமை இயக்கம் மற்றும் குழந்தை தொழிலாளர் இயக்கங்கள் ஆகியவற்றில் ரெட்டி தீவிரமாக பங்கேற்றுள்ளார். 1977ஆம் ஆண்டில், *சண்டமாருதா* என்ற படத்தை கன்னடம் மற்றும் ஆங்கிலம் ஆகிய இருமொழிகளிலும் தயாரித்து இயக்கியுள்ளார். இந்த படம் நெருக்கடி  நிலைக் காலத்தில் தடைசெய்யப்பட்டது, பின்னர் வெளியிடப்பட்டு விமர்சன ரீதியான பாராட்டைப் பெற்றது.

## தனிப்பட்ட வாழ்க்கை
இவர் ஆந்திராவின் நெல்லூரில் பிறந்தார். சாந்திநிகேதன், கொல்கத்தா பல்கலைக்கழகம், கொலம்பியா பல்கலைக்கழகம் போன்றவற்றில் படித்தார். இவர் சினேகலதா என்பவரை மணந்தார். மேலும் "வேலை செய்யும் குழந்தைகளுக்கான கவலை" என்ற அமைப்பை நிறுவினார். 2003ஆம் ஆண்டில், அரவிந்தரின் சாவித்திரி என்ற நூலை அடிப்படையாகக் கொண்ட *இன் தி ஹவர் ஆஃப் காட் என்ற* திரைப்படத்தை இவர் இயக்கியுள்ளார். இப்படத்தை தனது மனைவி சினேகலதா ரெட்டிக்கு அர்ப்பணித்தார். பட்டாபிராம ரெட்டி 6 மே 2006 அன்று தனது 86 வயதில் இறந்தார்.

## மேற்கோள்கள்

பகுப்பு:கன்னடத் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:2006 இறப்புகள்
பகுப்பு:1919 பிறப்புகள்
மேகபதி இராஜ்மோகன் ரெட்டி

**மேகபதி ராஜமோகன் ரெட்டி** (பிறப்பு 11 ஜூன் 1944) இந்தியாவின் 16 வது மக்களவையில் பதினாறாவது மக்களவையில் உறுப்பினராக இருந்தார். ஆந்திராவில் நெல்லூர் மக்களவைத் தொகுதியை பிரதிநிதித்துவப்படுத்திய இவர் ஒய். எஸ். ஆர். காங்கிரஸ் கட்சியில் உறுப்பினராக இருக்கிறார்.

## நாடாளுமன்ற உறுப்பினர்
ரெட்டி, 1983இல் இந்திய தேசிய காங்கிரசு கட்சி வேட்பாளராக தேர்தலில் நின்று தோற்றார். 1985ஆம் ஆண்டில் ஆந்திர மாநில சட்டமன்றத்தில் அதே கட்சியின் வேட்பாளராக தேர்ந்தெடுக்கப்பட்டார். 1989இல் மக்களவையில் காங்கிரசின் உறுப்பினரானார். தெலுங்கு தேசம் கட்சி வேட்பாளராக இரு முறை 1996ஆம் ஆண்டு நாடாளுமன்றத்தில் உறுப்பினராக செல்லும் முயற்சிகள் தோல்வியுற்றன. 2004ஆம் ஆண்டில் நர்சரோபேட்டை நாடாளுமன்றத் தொகுதியிலிருந்தும், 2009இல் நெல்லூர் நாடாளுமன்றத் தொகுதியிலிருந்து காங்கிரசு கட்சி வேட்பாளராக வெற்றி பெற்றார். பின்னர் ஒய்.எஸ்.ஆர் காங்கிரசு கட்சியில் உறுப்பினரானார். இடைத்தேர்தலில் 15வது மக்களவைக்கு மீண்டும் தேர்ந்தெடுக்கப்பட்டார்   மேலும் அக்கட்சியின் மக்களவைத் தலைவராகவும் தேர்ந்தெடுக்கப்பட்டார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1944 பிறப்புகள்
சதாஷிவ் அம்ராபுர்கர்

**சதாஷிவ் தத்தாத்ரே அம்ராபுர்கர்** (**Sadashiv Dattaray Amrapurkar)** (11 மே 1950 - 3 நவம்பர் 2014)  இந்தியாவைச் சேர்ந்த இவர் பல்துறை நடிகரும், இயக்குநரும், எழுத்தாளரும் ஆவார். 1983 முதல் 1999 வரையிலான காலகட்டத்தில் மராத்தி மற்றும் இந்தி மொழித் திரைப்படங்களில் பணியாற்றி வந்தார்.

1991 ஆம் ஆண்டில் *சதக் என்ற படத்துக்காக* ஒரு எதிர்மறை பாத்திரத்தில் நடித்து நடிப்பிற்கான பிலிம்பேர் விருதைப்பெற்றார். இவ்விருது முதல் முறையாக விருது வழங்கப்பட்டது. எதிர்மறை வேடங்களுக்கு மேலதிகமாக, இவர் துணை வேடங்களிலும், பின்னர் நகைச்சுவை வேடங்களிலும் நடித்தார். முதல் வகுப்பு துடுப்பாட்டத்தில் ரஞ்சிக் கோப்பையில் விளையாடினார்.

## சொந்த வாழ்க்கை
சதாஷிவ் அம்ராபுர்கர் 1950 மே 11 அன்று இந்தியாவின் மகாராட்டிராவில் நாசிக் மண்டலத்தின் அகமத்நகரில் பிறந்தார். தனது பள்ளி மற்றும் கல்லூரி நாட்களிலேயே நடிக்கத் தொடங்கினார். புனே பல்கலைக்கழகத்தில் வரலாறு பாடத்தில் முதுகலைப் பட்டம் முடித்த பின்னர், தனது நாடக ஆர்வத்தைத் தொடர்ந்தார். நாடகம் மற்றும் திரைப்படத்தில் பல மாநில மற்றும் தேசிய அளவிலான விருதுகளைப் பெற்றுள்ளார்.  கோவிந்த் நிஹலானியின் *அர்த் சத்யா* (1983) என்பது இவரது முதல் படமாக இருந்தது. இதற்காக அவர் பிலிம்பேர் விருதை வென்றார்.

## தொழில்
இந்தி, மராத்தி, பெங்காலி, ஒரியா, ஹரியான்வி, தெலுங்கு மற்றும் தமிழ் மொழிகளில் 300க்கும் மேற்பட்ட திரைப்படங்களில் நடித்துள்ளார். **1993** ஆண்டில், இவர் ஒரு எதிர்மறை பாத்திரத்தில் நடித்து பிலிம்பேர் விருதில் சிறந்த நடிகர் விருதை வென்றார். இதுபோன்ற விருது முதல் முறையாக நிறுவப்பட்டது. 1993 ஆம் ஆண்டில் இவர் *ஆன்கேன்* என்ற படத்தில் காவல்துறை அதிகாரி பியாரே மோகன் என்ற வேடத்திலும் நடித்தார். இது இவருக்கு ஒரு நகைச்சுவை நாயகனாக பாராட்டுக்களைப் பெற்றுத் தந்தது.

இவர் அறப்பணிகளிலும் ஈடுபட்டு வந்தார். சமூக ஆர்வலராகவும் பல சமூக அமைப்புகளில் ஈடுபட்டார்:

## நோயும் மரணமும்
சதாஷிவ் அம்ராபுர்கர் அக்டோபர் 2014 இல் நுரையீரல் அழற்சி காரணமாக மருத்துவமனையில் அனுமதிக்கப்பட்டு, 2014 நவம்பர் 3 அன்று தனது 64 வயதில் இறந்தார்.

## மேற்கோள்கள்

பகுப்பு:இந்தித் திரைப்பட நடிகர்கள்
பகுப்பு:2014 இறப்புகள்
பகுப்பு:1950 பிறப்புகள்
சிவப்பு மையோடிசு

**சிவப்பு மையோடிசு** (*Red myotis*)(*மையோடிசு ரூபெர்*) என்பது அர்கெந்தீனா, பிரேசில், பரகுவை மற்றும் உருகுவே ஆகிய நாடுகளில் காணப்படும் வெசுபர் வகை வௌவால் ஆகும். இந்தச் சிற்றினம் குறித்த உயிரியல் தகவல்கள் அதிகமாக அறியப்படாமல் உள்ளது.

## மேற்கோள்கள்

பகுப்பு:Articles with 'species' microformats
பகுப்பு:வௌவால்கள்
ஏலே

***ஏலே*** (*Aelay*) 2021 ஆம் ஆண்டில் வெளிவந்த இந்தியத் தமிழ் நகைச்சுவைத் திரைப்படம் ஆகும். ஹலிதா ஷமீம் இத்திரைப்படத்தை இயக்கியிருந்தார். சமுத்திரக்கனி, மணிகண்டன் ஆகியோர் முக்கிய பாத்திரங்களில் நடித்திருந்தனர். இலங்கையைச் சேர்ந்த மதுமதி பத்மநாதன் கதாநாயகியாக அறிமுகமானார்.

இத்திரைப்படம் ஆரம்பத்தில் 20201 பெப்ரவரி 12 இல் திரையரங்குகளில் திரையிடப்படும் என அறிவிக்கப்பட்டது. ஆனால், இதன் தயாரிப்பாளர்கள் இதனை விஜய் தொலைக்காட்சி மூலம் வெளியிட முடிவு செய்து, 2021 பெப்ரவரி 28 இல் தொலைக்காட்சித் திரைப்படமாக வெளியிட்டனர். பின்னர் 2021 மார்ச் 5 இல் உலகெங்கும் நெற்ஃபிளிக்சு மூலம் வெளியிடப்பட்டது.

## நடிகர்கள்
* சமுத்திரக்கனி (முத்துக்குட்டி, சுதாகர்)
* கே. மணிகண்டன் (பர்த்தி)
* மதுமதி பத்மநாதன் (நாச்சியா)

## தயாரிப்பு
படம் முழுவதும் பழனியில் தயாரிக்கப்பட்டது. 2019 மே 3 இல் ஆரம்பமான இதன் படப்படிப்பு, 2019 சூலை 1 இல் நிறைவடைந்தது.

## பாடல்கள்

இத்திரைப்படத்தில் ஆறு பாடல்கள் இடம்பெற்றிருந்தன. பாடல் வரிகளை காபர் வாசுகி, ஹலிதா சமீம், எம். கே. கடல்வேந்தன், கே. சித்திரசேனன் ஆகியோர் எழுதியிருந்தனர். இதன் தொகுப்பு 2021 பெப்ரவரி 1 இல் வெளியிடப்பட்டது.

## வெளியீடு
இத்திரைப்படம் 2019 செப்டம்பரில் வெளியிட ஆரம்பத்தில் உத்தேசிக்கப்பட்டது, ஆனாலும், தயாரிப்புப் பணிகள் முழுமையடையாத நிலையிலும், பின்னர் கோவிட்-19 பெருந்தொற்று காரணமாகவும் பின்போடப்பட்டது. அதிகாரபூர்வமான முன்னோட்டம் 2021 சனவரி 21 இல் வெளியிடப்பட்டு, திரையரங்குகளில் 2021 பெப்ரவரி 12 இல் வெளியிடப்படும் என அறிவிக்கப்பட்டது.

ஆனாலும், திரையிடப்படுவதற்கு முதல் நாள், திரைகளில் திரையிடப்படும் முடிவை தயாரிப்பாளர்கள் மீளப்பெற்று, 2021 பெப்ரவரி 28 இல் விஜய் தொலைக்காட்சி மூலம் வெளியிடப்படுமென அறிவித்தனர். திரையரங்குகளின் உரிமையாளர்களும், வினியோகத்தவர்களும் திரைப்படத்தின் தயாரிப்பு நிறுவனமான வை நொட் ஸ்டூடியோஸ் மீது தடை விதித்ததே இதன் காரணம் எனப் பின்னர் அறியப்பட்டது. வை நொட் நிறுவனம் தயாரித்த தனுசின் *[[ஜகமே தந்திரம்]]* (2021) திரைப்படம் ஓடிடி தளத்தில் வெளியிட முடிவு செய்யப்பட்டதால், அந்நிறுவனத்தின் திரைப்படங்களை திரையரங்குகளில் வெளியிட வினியோக நிறுவனங்கள் மறுத்துள்ளன. அத்துடன், திரையரங்குகளில் திரையிடப்பட்டு 30-நாட்களின் பின்னரே ஓடிடியில் வெளியிடலாம் எனவும் அவர்கள் அறிவித்திருந்தனர்.

## மேற்கோள்கள்

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தொலைக்காட்சித் திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பாலு மகேந்திரா நூலகம்

**பாலு மகேந்திரா நூலகம்** என்பது இலங்கையின், கிளிநொச்சியில் உள்ள திரைப்படத் துறைக்காக அமைக்கப்பட்ட இலாப நோக்கற்ற ஒரு சுயாதீன நூலகம் ஆகும். 

## வரலாறு
2020 ஆம் ஆண்டு மே மாதத்தில் கொரோனா வைரசு பெருந்தொற்று நிலவிய காலத்தில் இலங்கையின் வடக்கு கிழக்கு மாகாணத்தின் இளைஞர்கள் ஒன்றிணைந்து *பட்டறை* என்ற பெயரில் திரைப்பட பயிற்சிப் பட்டறையை நிகழ்நிலை மூலமாக சுமார் நான்கு மாதங்கள் நடத்தினார்கள். இதில் இலங்கையிலிருந்தும், தமிழகத்திலிருந்தும் பலர் இணையவழியில் கலந்து கொண்டனர். இதன் முடிவில் கிடைத்த உந்துதலின் விளைவாக 2020 செப்டம்பரில் இந்த நூலகம் துவக்கப்பட்டது. நூலகத்துக்கு ஈழத்தில் பிறந்து திரையுலகில் புகழ்பெற்றவரான பாலு மகேந்திராவின் பெயர் சூட்டப்பட்டது. இந்த நூலகத்தின் துவக்க விழாவின் நிகழ்நிலை வாயிலாக ஈரானிய இயக்குநர் மசித் மசிதி, சிங்கள திரைப்பட இயக்குநரான பிரசன்ன விதானகே, பாரதிராஜா, சீனுராமசாமி, இலங்கை நாடக ஆளுமையான மௌனகுரு சின்னையா, பி. எச். அப்துல் ஹமீட் ஆகியோர் கலந்துகொண்டனர்.    

இந்த நூலகம் துவக்கப்பட்ட குறுகிய காலத்திலேயே 10,000 நூல்களும், குறுவட்டுகளும் சேகரிக்கப்பட்டன.

## மேற்கோள்கள்

## வெளியிணைப்புகள்
* https://www.balumahendralibrary.org

பகுப்பு:இலங்கை நூலகங்கள்
மதுமதி பத்மநாதன்

**மதுமதி பத்மநாதன்** (*Madhumathi Pathmanadan*) தமிழ்த் திரைப்பட நடிகையும், தொலைக்காட்சித் தொகுப்பாளினியும் ஆவார்.

## வாழ்க்கைக் குறிப்பு
மதுமதி பத்மநாதன் இலங்கை, திருகோணமலையைப் பிறப்பிடமாகக் கொண்டவர். மதுமதியின் தந்தை திருமலை பத்மநாதன் ஒரு பிரபலமான ஈழத்து இசையமைப்பாளர் ஆவார். முறையாக பரதநாட்டியம் பயின்ற மதுமதி, இலங்கையின் அரச ஊடகமான வசந்தம் தொலைக்காட்சியில் இவர் *நம்ம ஹில்ஸ்* என்ற நிகழ்ச்சியை ஓராண்டிற்கும் மேலாகத் தொகுத்து வழங்கியிருந்தார். இலங்கையில் குறும்படங்கள், மற்றும் விளம்பரப் படங்களில் இவர் நடித்திருக்கிறார். இயக்குநர் விக்ரம் சிறீதரின் இயக்கத்தில் *ரெட்ரம்* என்ற தமிழ்த் திரைப்படத்தில் இவர் முதன் முதலில் கதாநாயகியாக நடித்தார். அசோக் செல்வன் இதில் கதாநாயகனாக நடித்தார். இத்திரைப்படத்தின் தயாரிப்புப் பணிகள் முடிவடைந்த நிலையில், திரையிடப்படுவதற்காகக் காத்திருக்கிறது. இவர் நடித்து வெளிவந்த முதல் தமிழ்த் திரைப்படம் *[[ஏலே]]*. இது 2021 பெப்ரவரி 28 இல் விஜய் தொலைக்காட்சியில் முதன்முதலாகத் திரையிடப்பட்டது. இத்திரைப்படம் பின்னர் 2021 மார்ச் 5 இல் நெற்ஃபிளிக்சு மூலம் உலகெங்கும் அறிமுகமானது. அலிதா சமீமின் இயக்கத்தில் வெளிவந்த இத்திரைப்படத்தில் மதுமதி கதாநாயகியாக நடித்திருந்தார். இத்திரைப்படம் பெரும் வரவேற்பைப் பெற்றது.

## திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:இலங்கைத் தமிழ்ப் பெண்கள்
பகுப்பு:திருகோணமலை மாவட்ட நபர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:தமிழ்த் திரைப்பட நடிகைகள்
பகுப்பு:ஈழத்துத் திரைப்பட நடிகைகள்
இராம. சுந்தரம்

**இராம. சுந்தரம்** ( 1 ஏப்ரல் 1938- 8 மார்ச் 2021) என்பவர் ஒரு தமிழறிஞர், எழுத்தாளராவார். இவர் தஞ்சாவூர் தமிழ்ப் பல்கலைக்கழக அறிவியல் தமிழ் மற்றும் தமிழ் வளர்ச்சித் துறைத் தலைவராகவும், அனைத்திந்திய அறிவியல் தமிழ் கழகத் தலைவராகவும் பணியாற்றியவராவார்.

## வாழ்க்கை
இராம. சுந்தரம் தமிழ்நாட்டின், இராமநாதபுரம் மாவட்டம் (இன்றைய சிவகங்கை மாவட்டம் அலவாக்கோட்டையில் 1938 ஏப்ரல் மாதம் முதல் நாளில் பிறந்தார். நாட்டரசன் கோட்டையில் பள்ளிக்கல்வியை பயின்றார். மதுரை தியாகராசர் கல்லூரி, அண்ணாமலைப் பல்கலைக் கழகம் ஆகியவற்றில் தமிழ் பயின்று முனைவர் வ. அய். சுப்பிரமணியத்திடம் ஆய்வு மாணவராக இருந்து முனைவர் பட்டம் பெற்றார். போலந்து நாட்டின் வார்சா பல்கலைக் கழகத்தில் முதல் தமிழ் விரிவுரையாளராக ஏழு ஆண்டுகள் பணியாற்றினார். அப்போது போலிஷ் மொழியில் புலமை பெற்றார். திருக்குறளை அந்த மொழியில் மொழிபெயர்க்கும் பணியில் ஈடுபட்டிருந்த அந்நாட்டு அறிஞரான கெம்பார்ஸ்கி என்பவருக்கு அதில் உதவிகள் செய்தார்.  பின்னர்  சிதம்பரம் அண்ணாமலை பல்கலைக்கழகத்தில் இணைப் பேராசிரியராகப் பணியாற்றிய இவர், 1981 முதல் தஞ்சாவூர் தமிழ்ப் பல்கலைக்கழகத்தில் தமிழ் வளர்ச்சித் துறை இயக்குநராகவும், 1987 முதல் அறிவியல் தமிழ் மற்றும் தமிழ்வளர்ச்சித் துறை பேராசிரியராகவும், 1997 முதல் முதுநிலை பேராசிரியராகவும் பணியாற்றி 1998-ஆம் ஆண்டில் ஓய்வுபெற்றார்.

மேலும் இவர் பத்துக்கும் மேற்பட்ட நூல்களை எழுதியும், 35-இக்கும் மேற்பட்ட நூல்களைப் பதிப்பாசிரியராக இருந்து வெளியிட்டுள்ளார். பல்வேறு அறிவியல் நூல்களைத் தமிழில் மொழிபெயர்த்துள்ளார். இவர் வயது மூப்பின் காரணமாகத் தஞ்சாவூரில் 2021 மார்ச் எட்டாம் நாள் இறந்தார்.

கல்வித்துறையில் பங்களிப்பு

அண்ணாமலைப் பல்கலைக்கழகம், பாரதியார் பல்கலைக்கழகம், சென்னைப் பல்கலைக்கழகம், மதுரை-காமராசர் பல்கலைக்கழகம், கேரளப் பல்கலைக்கழகம், தமிழ்ப் பல்கலைக்கழகம், மைசூர் பல்கலைக்கழகம் ஆகியவற்றின் பட்டப்படிப்பு, பட்ட மேற்படிப்பு பாடத்திட்டக் குழுக்களிலும், ஆய்வியல் நிறைஞர், முனைவர் பட்டத் தேர்வாளர் குழுக்களிலும் பங்காற்றியுள்ளார்.

## எழுதிய நூல்கள்
* தமிழ் வளர்க்கும் அறிவியல்
* சொல் புதிது; சுவை புதிது
* பேராசிரியர் வையாபுரிப்பிள்ளை (இந்திய இலக்கிய சிற்பிகள் வரிசையில் சாகித்திய அகதெமி வெளியீடு) 
* தமிழக அறிவியல் வரலாறு
* அறிவியல் தமிழ் வெளியீடுகள் (நூலடைவு)
## பதிப்பாசிரியராக
* இயற்பியல், வேதியியல், கணிதவியல் கலைச்சொற்கள்
* பொறியியல் - தொழில்நுட்பவியல் கலைச்சொற்கள்
* அறிவியல் கலைச்சொல்லகராதி: வேளாண்மையியல், மண்ணறிவியல் (தமிழ்ப் பல்கலைக்கழக வெளியீடு)

## மொழிபெயர்ப்புகள்
* திராவிடச் சான்று (Thomas R. Trautmann)
* மூலிகைகள் (நேஷனல் புக் டிரஸ்ட் வெளியீடு)
* உடல் நலம்
* பாலூட்டிகள் 
## குறிப்புகள்

பகுப்பு:1938 பிறப்புகள்
பகுப்பு:2021 இறப்புகள்
பகுப்பு:அறிவியல் தமிழ் எழுத்தாளர்கள்
பகுப்பு:தமிழறிஞர்கள்
பகுப்பு:சிவகங்கை மாவட்ட மக்கள்
பகுப்பு:தஞ்சாவூர் மாவட்ட மக்கள்
தீ இவன்

**தீ இவன்** (*Thee Ivan*) என்பது 2023 ஆண்டு வெளியான இந்தியத் தமிழ்த் திரைப்படமாகும். இப்படத்தை ஜெயமுருகன் முத்துசாமி எழுதி, இயக்கி, இசையமைத்து, தயாரித்துள்ளார். இப்படத்தில்  கார்த்திக் நாயகனாக நடிக்க அவருக்கு ஜோடியாக சுகன்யா நடிக்கிறார். படத்தில் டி. எம். ஜெயமுருகனின் மகனான சுமன் ஜே.-வும் கேரளத்தில் இருந்து அறிமுகமாகும் தீபிகாவும் இளம் காதலர்களாக நடிக்கின்றனர்.  மேலும் ஐஸ்வர்யா லட்சுமி, அர்த்திகா, சேது அபிதா, யுவராணி ஜான் விஜய், சிங்கம்புலி, ராதாரவி, இளவரசு, மஸ்காரா அஸ்மிதா, ஹேமந்த் மேனன், இயக்குநர் சரவண சக்தி, ராஜேஸ்வரி, ஸ்ரீதர், பெராரே, டி. எம். ஜெயமுருகன், சுமன் ஆகியோர்  நடித்துள்ளார்.

## கதை
அண்ணன் தங்கை பாசத்தை அடிப்படையாக கொண்டதாக இப்படத்தின் கதை உள்ளது. கோயமுத்தூர் மாவட்டத்தில் கதை நடப்பதாக சித்தரிக்கபட்டுள்ளது. ஒரு நவீன கிராமத்தில் அமைதியாக வாழும் குடும்பத்தில் அண்ணன் தங்கை இருவருக்குமிடையிலான பாசத்துக்கு காதல் தடையாக காதல் குற்றுக்கிடுகிறது. குடும்பத் தலைவரான கார்த்தி சிக்கலை எவ்வாறு கையாண்டு தீர்க்கிறார் என்பதே கைதை ஆகும்.

## நடிகர்கள்
*கார்த்திக்
*சுகன்யா 
*சன்னி லியோனே
*சுமன் ஜே.
*தீபிகா
*ஐஸ்வர்யா லட்சுமி
*அர்த்திகா
*சேது அபிதா
*யுவராணி 
*ஜான் விஜய்
*சிங்கம்புலி 
*ராதாரவி
*இளவரசு
*மஸ்காரா அஸ்மிதா
*ஹேமந்த் மேனன்
*சரவண சக்தி
*ராஜேஸ்வரி
*ஸ்ரீதர்
*பெராரே
*டி. எம். ஜெயமுருகன்
*சுமன்

## தயாரிப்பு
இப்படத்தை டி. எம். ஜெயமுருகன் எழுதி இயக்கியுள்ளார். மேலும் அவரது சொந்த பதாகையான மனிதன் சினி ஆர்ட்ஸ் என்ற பதாகையின் கீழ் தயாரித்துள்ளார். படத்திற்கான இசையையும் டி. எம். ஜெயமுருகன் அமைத்துள்ளார்.

## மேற்கோள்கள்

## வெளி இணைப்புகள்
*

பகுப்பு:கார்த்திக் நடித்த திரைப்படங்கள்
பகுப்பு:2023 தமிழ்த் திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
சுனிதா ஜெயின்

**சுனிதா ஜெயின்** (Sunita Jain 1940–2017) ஓர் இந்திய அறிஞர், நாவலாசிரியர், சிறுகதை எழுத்தாளர் மற்றும் ஆங்கிலம் மற்றும் இந்தி இலக்கியத்தின் கவிஞர்.  டெல்லியின் இந்திய தொழில்நுட்பக் கழகத்தில் முன்னாள் பேராசிரியராகவும், மனிதநேயம் மற்றும் சமூக அறிவியல் துறையின் தலைவராகவும் இருந்தார்.  பல சமண எழுத்துக்களை ஆங்கிலத்தில் மொழிபெயர்த்ததோடு, ஆங்கிலம் மற்றும் இந்தி மொழிகளில் 60 க்கும் மேற்பட்ட புத்தகங்களை வெளியிட்டுள்ளார்.  இவர் *தி வ்ரீலேண்ட் விருது (1969) மற்றும் மேரி சாண்டோஸ் ப்ரேரி ஷூனர் ஃபிக்சன் விருது* (1970 மற்றும் 1971) ஆகியவற்றைப் பெற்றார்.  2004 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ பெற்றார்.   இந்தியில் சிறந்த இலக்கியப் பணிகளுக்காக கே.கே. பிர்லா அறக்கட்டளையால் 2015 ஆம் ஆண்டில் அவருக்கு வியாஸ் சம்மன் விருது வழங்கப்பட்டது. 2015 ஆம் ஆண்டில் மேற்கு வங்காளத்தின் பர்த்வான் பல்கலைக்கழகத்தில் இருந்து முனைவர் பட்டம் வழங்கப்பட்டது.

## வாழ்க்கை
இந்திய மாநிலமான ஹரியானாவின் அம்பாலா மாவட்டத்தில் 1940 ஜூலை 13 ஆம் தேதி சமண குடும்பத்தில் பிறந்த சுனிதாவின் குடும்பம் பின்னர் டெல்லிக்கு குடிபெயர்ந்தது. டெல்லி பல்கலைக்கழகத்தின் இந்திரபிரஸ்தா மகளிர் கல்லூரியில் இளங்கலைப் பட்டம் பெற்றார்.

ஜெயின் நியூயார்க் மாநில பல்கலைக்கழகத்தில் ஆங்கில இலக்கியத்தில் முதுகலை படிப்பை மேற்கொண்டார். 1968 ஆம் ஆண்டில் அவர் நெப்ராஸ்காவின் லிங்கனுக்கு குடிபெயர்ந்தார், அங்கு அவர் நெப்ராஸ்கா பல்கலைக்கழகத்தில் முனைவர் பட்டம் பெற்றார். 

### விருதுகள்
thumb| இந்தியப் பிரதமர் அப்துல் கலாமிடம் இருந்து பத்மசிறீ விருதினைப் பெறும்  சுனிதா (2004)|205x205pxஇவர் 1969 இல் நெப்ராஸ்கா பல்கலைக்கழகத்தின் தி வ்ரீலேண்ட் விருதையும் 1970 மற்றும் 1971 ஆம் ஆண்டுகளில் இரண்டு முறை *மேரி சாண்டோஸ் ப்ரேரி ஷூனர் பிக்சன்* விருதையும் பெற்றார்.  1979 மற்றும் 1980 ஆம் ஆண்டுகளில் உத்தரபிரதேச *இந்தி சன்ஸ்தான்* விருதும், 1996 இல் டெல்லி இந்தி அகாடமி விருதும் இவருக்கு வழங்கப்பட்டது.  2004 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ பெற்றார்.நிரலா நமீத் விருது (1980), சாகித்யகர் சம்மன் (1996), மகாதேவி வர்மா சம்மன் (1997),  பிரபா கெதன் விருது, பிராமி சுந்தரி விருது, சுலோச்சினி எழுத்தாளர் விருது மற்றும் உ.பி. சாகித்ய பூஷண் விருது போன்ற பிற கவுரவங்களைப் பெற்றுள்ளார். இந்தியில் சிறந்த இலக்கியப் பணிகளுக்காக கே.கே. பிர்லா அறக்கட்டளையால் 2015 ஆம் ஆண்டில் அவருக்கு வியாஸ் சம்மன் வழங்கப்பட்டது.

### இறப்பு
ஜெயின் புதுடெல்லியில் 11 டிசம்பர் 2017 அன்று ஒரு அரிய இரத்தக் கோளாறுடன் நோயினால் இறந்தார். 
## மேற்கோள்கள்

## வெளி இணைப்புகள்

* 
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:2017 இறப்புகள்
பகுப்பு:1940 பிறப்புகள்
சாங்க்-சி அண்ட் தி லெஜெண்ட் ஒப் தி டென் ரிங்ஸ்

**சாங்க்-சி அண்ட் தி லெஜெண்ட் ஒப் தி டென் ரிங்ஸ்** () என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது 'சாங்க்-சி' என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது மார்வல் திரைப் பிரபஞ்சத்தின் இருபத்தி ஐந்தாவது திரைப்படம் ஆகும்.

இந்தத் திரைப்படத்தை டெஸ்டின் டேனியல் கிரெட்டன் என்பவர் இயக்க, 'டேவிட் கால்ஹாம்' என்பவர் திரைக்கதை எழுதியுள்ளார்.கேவின் பிகே தயாரிக்கும் இந்த படத்தில் சிமு லியு, அக்வாபினா, ரொனி லியோங், பலா சென், மெங்கர் ஜாங், புளோரியன் முண்டேனு, ரோனி சியெங், பெனடிக்ட் வோங், பென் கிங்ஸ்லி மற்றும் மிசெல் இயோ உள்ளிட்ட பலர் நடித்துள்ளனர்.

சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக 3 செப்டம்பர் 2021 ஆம் ஆண்டு வெளியாகி, உலகளவில் $431 மில்லியனுக்கும் மேல் வசூலித்து, 2021 ஆம் ஆண்டில் எட்டாவது அதிக வசூல் செய்த படமாக அமைந்தது.

## கதைச்சுருக்கம்
இந்த திரைப்படத்தின் கதை அவெஞ்சர்ஸ்: எண்ட்கேம் படத்தின் தொடர்சியாக நகர்கிறது. வென்வூ என்ற பத்து வளைய (ரிங்ஸ்) அமைப்பின் தலைவர்  தன்னிடம் உள்ள வளையங்களின் சக்தியால் உலகை கட்டியாள்கிறான். அதன் நடுவில் ட லோவின் பாதுகாவலரான யிங் லீ என்ற பெண்ணை சந்திக்கின்றார், அவரின் சண்டையின் திறனை பார்த்து அவரை காதலித்து திருமணம் செய்து இரண்டு குழந்தைகளைப் பெற்ற பிறகு, அவர் வென்வூவின் எதிரிகளால் கொல்லப்படுகிறார். ஆனால் மனைவி ட லோ இடத்தில் அவரின் இனமக்களால் அடைபட்டுக் கிடப்பதாகக் கருதும் வென்வூ, அந்த இடத்தை திறந்து மனைவியை விடுவிக்க நினைக்கிறான். இதற்காக, தன்னிடமிருந்து பிரிந்துசென்றுவிட்ட மகன் சாங்க்-சியையும் மகள் ஜியோலிங்கையும் தன்னிடம் வரவழைக்கிறான். ஆனால், வென்வூவின் மனைவி அடைபட்டுக் கிடப்பதாகக் கருதும் இடத்தைத் திறந்தால், அதில் உள்ள ஒரு சக்தி உலகையே அழித்துவிடும். இருந்தபோதும், மனைவி மீது இருந்த அதித காதலால் தனது மனைவிக்காக மகன் மற்றும் மகளுடன் சண்டை போட்டு அந்த இடத்தில உள்ள கதவை தனது சக்திகள் மூலம் திறக்கிறார். அதில் இருந்து வெளிய வந்த கருப்பு உருவ விலங்கு மூலம் அவர் இறக்கிறார். கடைசியில் அந்த பத்து வளையமும் சாங்க்-சியிடம் சென்று அவன் மூலம் அடைந்து கிடத்த கருப்பு மாயை அழிக்கப்ப்பட்டு உலகம் காப்பாற்றப்படுகிறது.

## மேற்கோள்கள்

## வெளி இணைப்புகள்
* 

பகுப்பு:2021 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
எட்டெர்னல்சு

**எட்டெர்னல்சு** () என்பது 2021 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம்  ஆகும். இதே பெயரை கொண்ட மார்வெல் வரைகதையை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது மார்வல் திரைப் பிரபஞ்சத்தின் இருபத்தி ஆறாவது திரைப்படம் ஆகும்.

இந்தத் திரைப்படத்தை சோலி ஜாவோ என்பவர் இயக்க, 'காஸ் பிர்போ' மற்றும் 'ரியான் பிர்போ' ஆகியோர் திரைக்கதை எழுதியுள்ளார்கள். கேவின் பிகே தயாரிக்கும் இந்த படத்தில் ஏஞ்சலினா ஜோலி, ரிச்சர்ட் மேடன், குமைல் நஞ்சியானி, இலாரன் ரிட்லோஃப், பிரையன் டைரி கேன்றி, சல்மா ஹாயெக், இலியா மிக்யூ, மா டோங் சியோக்கு, கிட் ஹாரிங்டோன், ஜெம்மா சான் மற்றும் பாரி கியோகன் உள்ளிட்ட பலர் நடித்துள்ளனர். இது மார்வெல் ஸ்டுடியோஸின் முதல் அகனள், அகனன், ஈரர், திருனர் பற்றிய கதைக்களத்துடன் சித்தரிக்க ஒரு மாறுபட்ட மீநாயகன் திரைப்படம் ஆகும்.

எட்டெர்னல்சு படம் அக்டோபர் 18, 2021 அன்று லாஸ் ஏஞ்சல்ஸில் திரையிடப்பட்டது, மேலும் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக நவம்பர் 5 அன்று அமெரிக்கத் திரையரங்குகளில் வெளியிடப்பட்டது. இப்படம் உலகம் முழுவதும் $304 மில்லியன் வசூலித்து, விமர்சகர்களிடமிருந்து கலவையான விமர்சனங்களைப் பெற்றது. அவர்கள் இதன் கருப்பொருள்கள் மற்றும் காட்சிகளைப் பாராட்டினர், ஆனால் அதன் வெளிப்பாடு, வேகம், இயக்க நேரம் மற்றும் பாத்திர வளர்ச்சியின் பற்றாக்குறை ஆகியவற்றை விமர்சித்தார்கள்.

## கதைச் சுருக்கம்
இந்த தொடரின் கதை 2019 ஆம் ஆண்டு வெளியான அவெஞ்சர்ஸ்: எண்ட்கேம் என்ற திரைப்படத்தில் நடந்த நிகழ்வுகளைத் தொடர்ந்து எதிர்பாராத ஒரு சோகத்திற்குப் பிறகு, 7,000 ஆண்டுகளுக்கும் மேலாக பூமியில் ரகசியமாக வாழ்ந்த விண்மீன்களால் உருவாக்கப்பட்ட ஒரு அழியாத அன்னிய இனம் தேவியண்ட்ஸ் என்ற தீய குணம் கொண்ட இனத்திடமிருந்து எப்படி மனிதகுலத்தை காப்பாற்றுகின்றனர் என்பதே கதை ஆகும்.

## மேற்கோள்கள்

## வெளி இணைப்புகள்
* 
* 

பகுப்பு:2021 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
மனோரமா ஜபா

**மனோரமா  ஜஃபா** (Manorama Jafa) இந்திய  குழந்தைகள் இலக்கிய எழுத்தாளர் ஆவார். இவர் 200 க்கும் மேற்பட்ட நூல்களையும், கதைகள், கட்டுரைகள் மற்றும் ஆய்வுக் கட்டுரைகள் போன்ற 600 வெளியீடுகளையும் எழுதியுள்ளார். இலக்கியத் துறையில் இவர் செய்த சேவைகளுக்காக, 2014 ஆம் ஆண்டில், இந்திய அரசின், நான்காவது மிக உயர்ந்த குடிமை விருதான பத்மசிறீ பெற்றார்.

## வாழ்க்கை
ஜஃபா 1932 இல் பிறந்தார்  இவர் அலகாபாத் பல்கலைக்கழகத்தில் புவியியலில் பிரிவில் முதுகலைப் பட்டம் பெற்றார். வீரேந்தர் சிங் ஜாஃபா என்பவரைத்  திருமணம் செய்து கொண்டார். துவக்கத்தில் செய்தித் தாள்களில் எழுதிய இவர் பின்னர் கதைகளை எழுதத் துவங்கினார்.

இவரின் கணவர் ஐக்கிய நாடுகள் சபையில் பணிபுரிய அமெரிக்காவுக்குச் சென்றபோது , மாசசூசெட்சு தொழில்நுட்பக் கழகத்தில்   கதை எழுதும் பிரிவினைப் பயின்றார்.

மனோரமாவுக்கு இரண்டு குழந்தைகள் உள்ளனர், இவரது இளைய மகள், நவினா ஜாஃபா, பரவலாக அறியப்படும் கதக் நடனக் கலைஞர் ஆவார்.

## தொழில், சாதனைகள் மற்றும் மரபு
மனோரமா ஜபா 100 க்கும் மேற்பட்ட புத்தகங்கள் மற்றும் பல ஆய்வுக் கட்டுரைகளைக் கொண்ட எழுத்தாளர் ஆவார். இவர் இந்தி மற்றும் ஆங்கிலத்தில் எழுதுகிறார் மற்றும் அவரது கதைகள் சப்பானிய, இடச்சு, இத்தாலி மற்றும் எசுப்பானிய போன்ற பல மொழிகளில் மொழிபெயர்க்கப்பட்டுள்ளன. *டான்கி ஆன் தி பிரிட்ஜ்*  இவரது முதல் நூலாகும்.

மனோரமா ஜபா இளைஞர்களுக்கான புத்தகங்கள் தொடர்பான சர்வதேச வாரியத்தின் இந்திய தேசிய பிரிவின் பொதுச் செயலாளராகவும் உள்ளார்  (IBBY) யுனெஸ்கோவிற்கான ஆசிய கலாச்சார மையத்துடன் இணைந்து செயல்பட்டார். அதில் குழந்தைகள் நூல்கள் பிரிவிற்கான நிபுணராகவும் ஈடுபட்டார்.

## விருதுகள் மற்றும் அங்கீகாரங்கள்
இவரது படைப்புகள்  பல அமைப்புகளால் அங்கீகரிக்கப்பட்டுள்ளது. ஐபிசி, 1999 இல், இவரை 20 ஆம் நூற்றாண்டின் சிறந்த 2000 அறிஞர்களில் ஒருவராக மதிப்பிட்டது.  நமி தீவு சர்வதேச குழந்தைகள் புத்தக விழா, நாம்புக் விழாவில், இவரை  *எ லிவிங் டிரஷர் ஃபார் தெ சில்ட்ரன்ஸ் லிட்டரேசர் இன் இந்தியா*  என கௌரவித்தது.

சிறுவர் இலக்கியங்களை மேம்படுத்துவதற்கான இவரது முயற்சிகளை கௌரவிக்கும் விதமாக, மனோரமா ஜபாவுக்கு இந்திய அரசு 2014 இல் பத்மசிறீ விருதை வழங்கியது.

## சான்றுகள்

## வெளி இணைப்புகள்

* 
* 
* 

பகுப்பு:1932 பிறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பிரபாகிரன் ஜெயின்

**முனைவர் பிரபாகிரன் ஜெயின்** (Prabhakiran Jain பிறப்பு 1963) என்பவர் கவிஞர் மற்றும் எழுத்தாளர் ஆவார்.

## வாழ்க்கை
இவர் அரசறிவியல் பிரிவில் முனைவர் பட்டம் பெற்றுள்ளார். இவர் மாநிலங்களவைக்கு பரிந்துரைக்கப்பட்ட உறுப்பினர்களின் பங்களிப்பு குறித்த விழிப்புணர்வை ஏற்படுத்துதல் குறித்துப் பணியாற்றியுள்ளார்.

தூர்தர்ஷன் *நெட்வொர்க்*, என்டிடிவி, ஸ்டார் பிளஸ், எஸ்ஏபி டிவி, *சோனி என்டர்டெயின்மென்ட் தொலைக்காட்சி*, *இந்தியா டிவி*, *சுதர்சன் டிவி, சஹாரா டிவி, ஃபோகஸ் டிவி, மஹுவா டிவி, டோட்டல் டிவி,* மற்றும் இந்தியா, ஆஸ்திரேலியா மற்றும் நியூசிலாந்து உட்பட பல்வேறு நாடுகளில் உள்ள  தொலைக்காட்சி அலைவரிசைகளிலும்  இவர் பணியாற்றியுள்ளார். .

பிரபாகிரன் இலக்கிய வெளியீடுகளை ஊக்குவிப்பதற்காக பிரேம் சாந்தி சாகித்ய சமஸ்கிருத சன்ஸ்தான் என்ற இலாப நோக்கற்ற அமைப்பை நடத்தி வருகிறார். இவர் அகில் பார்த்வர்ஷியா திகம்பர் ஜெயின் பரிஷத்தின் இணை செயலாளராக உள்ளார்.

## வெளியீடுகள்

### குழந்தைகள்

; கவிதை

* *ரங் பிரஞ்சு பலூன்* (1995)
* *கீத் கிலோன்* (2002)
* *சாஹக் பி ஜாரூரி மெஹக் பி ஜாரூரி* (2004) (முனைவர் ஷெர்ஜங் கார்க் உடன்)
* *கோபார் பனம் கோபர்தன்*
* *இபன்படூடா கா ஜூட்டா* (2015)
* *சால் மேரி தோலாகி* (2015)

; கதை புத்தகங்கள்

* *அனாத் கிசான்*
* *ஜமாலோ கா சூரா*
* *கத சரிதா கத சாகர்* (2007)

; சுயசரிதை

* *சாம்ரத் அசோக்* (2017)
* *சாணக்யா* (2017)
* *சர்வ்பள்ளி ராதாகிருஷ்ணன்* (2017)
* *மகாத்மா காந்தி* (2017)

;

### மற்றவைகள்

; கவிதை

* *நாக்பானி சதாபஹர் ஹை* (1997)
* *தஸ் லக்ஷன்*

; ஆராய்ச்சி பணி

* *மனோனயன்* : *மாநிலங்களவை கே மனோனீத் சதஸ்யா* (2013)

; தலையங்கப் பணிகள்

* *வைஷாலிக் கி சாயா மே* (2005) (ராஜேஷ் ஜெயினுடன்)
* *வீர் (பத்திரிகை)* (1989-2017)

## விருதுகள் மற்றும் கவுரவங்கள்
இவர் பல்வேறு இலக்கிய விருதுகளைப் பெற்றுள்ளார். தில்லி அரசின் இந்தி அகாதமியிடம், இருந்து பல விருதுகளைப் பெற்றுள்ளார்.

* *பாண்டுலிபி சம்மன் ( கீத் கிலோனுக்கு) (2002)*
* *பால் எவம் கிஷோர் சாகித்ய சம்மன் ( கத சரிதா கத சாகருக்கு ) (2007)*
* *இந்தி அகாடமி பால் சாகித்ய சம்மன் (2016)*

## வெளி இணைப்புகள்

* ஐ.சி.சி.ஆரின் அதிகாரப்பூர்வ வலைத்தளம்
* புதுதில்லியில் நடக்கிறது
* லண்டனில் உள்ள இந்திய உயர் ஸ்தானிகராலயத்தின் அதிகாரப்பூர்வ வலைத்தளம்
* குழந்தைகளுக்கான வெளியிடப்பட்ட இந்தி புத்தகங்களின் பட்டியல்
*

பகுப்பு:வாழும் மக்கள்
பகுப்பு:1963 பிறப்புகள்